

VLADA REPUBLIKE HRVATSKE

Zagreb, 25. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog amandmana Vlade Republike Hrvatske na Konačni prijedlog Zakona o međunarodnoj razvojnoj suradnji i humanitarnoj pomoći |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Konačni prijedlog Zakona o međunarodnoj razvojnoj suradnji i humanitarnoj pomoći - amandman Vlade

Na temelju članka 85. Ustava Republike Hrvatske (Narodne novine, broj 85/10. - pročišćeni tekst i 5/14. - Odluka Ustavnog suda Republike Hrvatske) i članka 196. Poslovnika Hrvatskoga sabora (Narodne novine, br. 81/13., 113/16., 69/17., 29/18. 53/20., 119/20. - Odluka Ustavnog suda Republike Hrvatske, 123/20. i 86/23 – Odluka Ustavnog suda Republike Hrvatske), Vlada Republike Hrvatske na Konačni prijedlog zakona o međunarodnoj razvojnoj suradnji i humanitarnoj pomoći podnosi sljedeće

**A M A N D M A N**

Članak 10. podstavak 3 mijenja se i glasi:

„- Zaklade, zavodi i ustanove koji su osnovani ili čiji je suosnivač Republika Hrvatska za javnu dobrobit ili u dobrotvorne svrhe, pravne osobe s javnim ovlastima, te pravne osobe kojima Republika Hrvatska temeljem međunarodnih ugovora priznaje pravnu osobnost u hrvatskom pravnom poretku, sukladno njihovim djelatnostima ili nadležnostima koje su obuhvaćene predmetom ovog zakona.“

Obrazloženje:

Predloženim amandmanom tekst članka 10. podstavka 3 dodatno se nomotehnički usklađuje i precizira, na način da se iza riječi: „Republika Hrvatska“ dodaju riječi: „*temeljem međunarodnih ugovora“*, kako bi se među nositeljima međunarodne suradnje izdvojile pravne osobe kojima je Republika Hrvatska temeljem međunarodnih ugovora priznala poseban status u hrvatskom pravnom poretku, kako je i navedeno u obrazloženju Konačnog prijedloga zakona.

**PREDSJEDNIK**

**mr. sc. Andrej Plenković**